section_heading: Životopis
paragraph_text: Raymond Ames Spruance je rođen u Baltimoreu, savezna država Maryland, SAD 3. srpnja 1886. Pomorsku akademiju u Annapolisu završio je 1907. godine. Do početka Drugog svjetskog rata, karijeru je proveo uglavnom služeći na razaračima i dva bojna broda. Bio je raspoređivan i na obavještajne, inženjerske i stožerne dužnosti, a određeno vrijeme proveo je i na Ratnom koledžu. Početak Drugog svjetskog rata dočekao je u činu kontraadmirala.